Lisa 1. Kinnipeetavate või kainenemisele toimetatud isikute kambrites viibimise eeskirjad.

**§ 1**

1. Kambrisse toimetatud isikut informeeritakse koheselt:

**1)** tema õiguste ja kohustuste kohta, tutvustades talle käesolevaid eeskirju. Kambrisse vastu võetud isik kinnitab, et on tutvunud nende eeskirjadega, allkirjastades lehe kinnipeetavate või kainestamiseks toodud isikute kambrites viibimise eeskirjadega;

**2)** kambri varustamise kohta seireseadmetega, sealhulgas seadmetega, mida kasutatakse pildi jälgimiseks ja salvestamiseks – juhul, kui need on paigaldatud.

2. Poola keelt mitte valdavale isikule, kes on kambrisse toodud, antakse võimalus suhelda kambris viibimisega seotud küsimustes tõlgi vahendusel.

2a. Kinnipidamisruumi vastu võetud isik, kes on Poola Vabariigi 19. augusti 2011. aasta viipekeele ja muude suhtlusvahendite seaduse (Ustawa o języku migowym i innych środkach komunikowania się (Poola Vabariigi Ametlik Teataja Dziennik Ustaw, 2023, nr 20) art 2 lg 1 p 1 nimetatud isik, tagatakse tasuta poola viipekeele (PJM), süsteemse viipekeele (SJM) ja kurtpimedate suhtlusmeetodeid kaasavate (SKOGN) tõlketeenuste kasutamine kinnipidamisruumis viibimisega seotud küsimustes

3. Juhul, kui kontakt kambrisse toodud isikuga on tema teadvuse häirete tõttu raskendatud, tuleb lõikes 1 nimetatud toiminguid teostada pärast sellest kohustusest loobumise põhjuse lakkamist.

4. Kui kinnipeetava teadvuse häiretest põhjustatud raskendatud kontakti tõttu ei olnud võimalik talle selgitada kinnipidamisega seotud õigusi, mis tulenevad Poola Vabariigi kriminaalmenetluse seadustikust või muudest seadustest, tuleb talle neid selgitada pärast seda, kui selle kohustuse täitmisest loobumise põhjus on lakanud. Kinnipeetud isik kinnitab Isiku kinnipidamise protokolli allkirjastamisega, et on oma õigustega tutvunud.

**§ 2** Kambrisse paigutatud kinnipeetav tuleb vabastada:

**1)** kui kinnipidamise alus on ära langenud;

**2)** kohtu korraldusel või määrusega;

**3)** prokuröri korraldusel;

**4)** enne 48 tunni möödumist pärast isiku kinnipidamist, välja arvatud juhul, kui ta on selle aja jooksul antud edasi kohtu käsutusse koos eelvangistuse taotlusega;

**5)** kui talle ei ole 24 tunni jooksul pärast kohtule üleandmist toimetatud kätte kohtuotsust eelvangistuse määramise kohta.

**§ 3** Kainenemisele toimetatud inimene tuleks vabastada:

**1)** kaineks saamise hetkel, kuid mitte hiljem kui 24 tunni jooksul pärast kohaletoomist;

**2)** arstitõendi alusel, mis kinnitab, et inimese jätkuv viibimine kambris võib ohustada tema elu või tervist.

**§ 4**

1. Kambrisse vastu võetud kinnipeetud isik läbib arstliku läbivaatuse ning talle antakse vajalikku meditsiinilist abi juhtudel ja korras, mis on kindlaks määratud politsei poolt kinnipeetud isikute tervisekontrolli käsitlevates sätetes.

2. Kambrisse kainenemiseks toimetatud isiku puhul viiakse kohe läbi arstlik läbivaatus, mille põhjal arst kinnitab:

**1)** meditsiinilised vastunäidustuste puudumist antud isiku viibimiseks kambris või

**2)** meditsiiniliste vastunäidustuste esinemist antud isiku viibimiseks kambris ja vajadust tema suunamiseks raviasutusse, või

**3)** isiku keeldumist arstlikust läbivaatusest ja aluse puudumist antud isiku suunamiseks raviasutusse, või

**4)** isiku keeldumist arstlikust läbivaatusest ja aluse esinemist antud isiku suunamiseks raviasutsse, või

**5)** ravimite liiki, mida antud isik peab kasutama ning nende annustusviisi.

3. Asjaolusid, mida mainitakse lg 2, kinnitatakse arstitõendiga.

4. Lõikes 2 p 3 nimetatud olukord ei kujuta endast alust, mis õigustaks kainenemisele toimetatud isiku kambrisse vastuvõtmisest keeldumist.

5. Lõikes 2, punktides 2 ja 4 nimetatud olukorras toimub kainenemisekss kambrisse toimetatud isiku transport raviasutusse spetsiaalse sanitaartraspordi vahendiga.

6. Arst dokumenteerib kambris läbi viidud arstliku läbivaatused kulu ja tulemused arstlike visiitide raamatusse.

**§ 5** [[1]](#endnote-1)

1. Kambrisse vastuvõetud isik esitab oma ees- ja perekonnanime, isa nime, sünnikuupäeva ja -koha, teabe elu- või viibimiskoha ning tervisliku seisundi kohta.

2. Kambrisse vastu võetud ja sinna paigutatud isiku puhul teostatakse turvakontrolli.

**§ 6**

1. § 5 lg 2 nimetatud turvakontrolli käigus leitud ja äravõetud esemed kantakse hoiukviitungile koos nende individuaalsete tunnuste äramärkimisega. Hoiukviitungile kirjutavad alla kambrisse võetav isik ja politseinik, kes pani kviitungil loetletud esemed hoiule.

2. Kambrisse võetava isiku allkirja andmisest keeldumine või suutmatus allkirja anda pannakse kirja hoiukviitungile, osutades kambrisse toomisel osaleva politseiametiku või eskordi kohalolekule antud toimingu juures, mida kinnitab tema poolt antud allkiri.

3.[[2]](#endnote-2) *(kehtetuks tunnistatud)*

4.[[3]](#endnote-3) § 5 lg 2 mainitud turvakontrolli käigus leitud ja äravõetud esemeid ei tohi üle anda kambrisse paigutatud isikule.

**§ 7** Kambrisse vastuvõetud isik kasutab kambri eest vastutava või kambris ametitoiminguid täitva politseiniku poolt osutatud kinnipeetavatele või kainenemisele toimetatud isikutele mõeldud ruumi ja magamiskohta, kusjuures:

**1)** eri soost isikud paigutatakse eraldi ruumidesse;

**2)** kainenemise eesmärgil toimetatud isikuid ei paigutata ühte ruumi koos kainete isikutega;

**3)** alla 18-aastaseid isikuid ei paigutata ühte ruumi täiskasvanutega.

**§ 8** Kambrisse vastu võetud isikut teavitatakse järgmistest kohustustest:

**1)** järgida käesolevaid eeskirju;

**2)** täita kambris ametikohustusi täitva politseiniku korraldusi;

**3)** pidada kinni öörahust kella 2200 kuni 600 ja pühapäevadel ja pühadel kuni kella 700;

**4)** järgida ühiselu reegleid;

**5)** hoolitseda isikliku hügieeni ja kambri puhtuse eest;

**6)** kasutada ruumi sisustust kooskõlas selle otstarbega;

**7)** teavitada viivitamata kambris ametikohustusi täitjat ohtudest inimeste elule või tervisele, ruumi sisustuse hävitamisest või muust ohtlike tagajärgedega sündmusest.

**§ 9**

1. Kambrisse vastuvõetud isik kasutab oma riideid, aluspesu ja jalatseid.

2. Juhul, kui lõikes 1 nimetatud esemed on kasutamiseks kõlbmatud või kui nende kasutamine on hügieenilistel põhjustel lubamatu, võib kinni peetud või kainenemiseks toimetatud isik saada tasuta vajalikud riided, aluspesu ja jalanõud. Asjakohase otsuse teeb politsei organisatsioonilise üksuse, kelle käsutuses on antud kamber, juhi poolt määratud isik.

3. Asendusriietus antakse välja kambrisse võetud kinnipeetud, ajutiselt vahistatud või süüdimõistetud isikule, juhul kui:

**1)** ta on toime painud või teda kahtlustatakse terroriakti, eriti julma kuriteo või tulirelva või lõhkematerjaliga kasutamisega seotud kuriteo toimepanekus;

**2)** ta osales või teda kahtlustatakse osalemises organiseeritud relvastatud kuritegelikus rühmituses.

4. Asendusriietus antakse välja kambrisse võetud kinnipeetud isikule, kelle riietus konfiskeeeriti tõendina menetluses.

5. Kambrisse paigutatud inimesele antakse tasuta isikliku hügieeni tagamiseks vajalikud pesuvahendid, eelkõige seep ja rätik, nende kasutamiseks vajalikuks perioodiks.

6. Öörahu ajal, aga ka siis, kui see on põhjendatud, muul kellaajal, antakse kinnipeetud isiklikuks kasutamiseks madrats, peatugi, tekk (sügis- ja talvehooajal kaks tekki) ning voodipesu – kaks lina ja padjapüür.

**§ 10**

1. Kambrisse paigutatud isikule tagatakse:

**1)** söök, sealjuures vähemalt üks soe toit, kolm korda päevas ning joogid janu kustutamiseks, kusjuures:

**a)** ööpäeva jooksul pakutavate toidukordade energeetiline väärtus ei tohi olla väiksem kui 60% põhilisest koolinormist, mis on sätestatud määruses politseinike toidukordade ja selle normide kohta, kuid mitte vähem kui 2600 kcal ning rasedate ja alla 18-aastaste inimeste puhul - 75% sellest standardist, kuid mitte vähem kui 3200 kcal,

**b)** juhul, kui kinnipeetud isikutele mõeldud söögikorrad on valmistatud justiitsministrile alluvates vanglates ja eeluurimisvanglades, kohaldatakse energeetilise väärtuse norme, mis on sätestatud määruses toidu päevase normi ja dieedi liikide kohta, mida väljastatakse kinnipidamisasutustes ja eeluurimisvanglates viibivatele isikutele,

**c)** söök väljastatakse välja vähemalt 5 tunni möödudes pärast kinnipeetava paigutamist kambrisse, v.a. punktis d) kirjeldatud juhtumitel, järgmistel kellaaegadel ja proportsioonides:

 **-**  kella 700-800 hommikusöök - koguses, mis vastab 30% punktis a) nimetatud söögikordade energeetilisest väärtusest,

 **-**  kella 1200-1400 lõunasöök - koguses, mis vastab 40% punktis a) nimetatud söögikordade energeetilisest väärtusest,

 **-**  kella 1800-1900 õhtusöök - koguses, mis vastab 30% punktis a) nimetatud söögikordade energeetilisest väärtusest,

 **d)**  välismaalt eskorditud isik saab 2 tunni jooksul pärast ruumi paigutamist söögi koguses, mis vastab 30% punktis a) nimetatud söögikordade energiaväärtusest, kui ruumi vastuvõtmine toimus kella 1800 ja 800 vahel ja antud isik ei ole saanud punktis c) mainitud toidukorda,

**e)** kinnipeetud isikul on õigus saada esimest vastavat söögikorda olukorras, kui ta antakse üle või väljastatakse eskordiks või kohaletoimetamiseks ja tal ei ole võimalus toidukordade söömiseks punktis c) mainitud kellaaegadel,

**f)** olukorras, mil seda nõuab isiku tervislik seisund, saab ta toitu vastavalt arsti poolt ettekirjutatud dieedile;

**2)** üksnes jook janu kustutamise eesmärgil – kainenemise eesmärgil kinnipeetud isiku korral;

**3)** arstiabi kasutamise võimalus;

**4)** sanitaarseadmete ja isikliku hügieeni tagamiseks vajalike pesuvahendite kasutamine;

**5)** võimalus omada selliseid religioosse tähendusega esemeid, mille omadused ei kujuta endast ohtu toas viibivate inimeste turvalisusele;

**6)** võimalus osaleda usupraktikates ja kasutada usuteenuseid viisil, mis ei riku korda ega ohusta kambris viibivate inimeste turvalisust;

**7)** ajalehtede ja ajakirjade kasutamise võimalus;

**8)** võimalus osta isiklike rahaliste vahendite eest tubakatooteid, ajalehti ja isiklikuks hügieeniks vajalikke isiklikke esemeid ning hoida neid ruumis tingimusel, et need esemed ja nende pakendid ei riku korda ega ruumis viibivate inimeste turvalisust;

**9)** suitsetamise võimalus selleks ettenähtud kohtades vastavalt määrusele tubakatoodete üksikasjaliste kasutustingimuste kohta siseministrile alluvatel objektidel ja transpordivahendites, kui see ei takista politsei ametikohustuste täitmist, mille eesmärgiks on tagada kambris viibivate isikute turvalisus;

**10)** võimalus saada:

**a)** pärast nende kontrollimist isiku juuresolekul – pakke isiklikuks tarbeks mõeldud esemetega, eelkõige rõivaste, jalatsite, sidumismaterjalide ja hügieenitarvetega,

**b)** arsti poolt välja kirjutatud ravimeid, mida saab teha kättesaadavaks ainult arsti nõusolekul ja vastavalt tema ettekirjutustele; ravimeid annab ruumis viibivale isikule arst või politseinik arsti ettekirjutuste alusel;

**11)** võimalus esitada palveid, kaebusi ja taotlusi kambri eest vastutavale politseinikule ja politsei organisatsioonilise üksuse, kelle käsutuses on see kamber, juhatajale.

2. Lõikes 3 p 8 nimetatud esemete ostmine tagatakse võimaluse korral politseiniku vahendusel, kuid mitte sagedamini kui üks kord päevas.

3. Sooja toitu ei väljastata isikule, kes on peetud kinni peetud lõikes 1 p 1 d) ja e) mainitud olukorras.

**§ 11 *(kehtetuks tunnistatud)***[[4]](#endnote-4)

**§ 12** ***(kehtetuks tunnistatud)***[[5]](#endnote-5)

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)
5. [↑](#endnote-ref-5)